Приликом формирања Прве пролетерске ударне бригаде постао је вођа одељења тешког митраљеза у Првом ловћенском батаљону. Учествовао је у многим борбама бригаде, а посебно се истакао у борбама с четницима на Сињајевини и Дурмитору, борбама око Коњица, Јајца, на Иван-седлу, Главатичеву, Неретви, Сутјесци, и у борбама против Францетићеве „Црне легије“ на падинама Цинцара у околини Ливна. У чланство Комунистичке партије Југославије примила га је партијска ћелија Треће чете Првог батљаона Прве пролетерске бригаде.